Diari Oficial de la Generalitat Valenciana


Sumari del DOGV 6674, del 20-12-2011 (2011/12511)

Notificació de la sentència dictada en el judici ordinari número 1307/2009.
---------------------------------------------------------------------------

### Dades del document

Número de DOGV
:   6674

Data del DOGV
:   20-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12208


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici ordinari número 1307/2009. [2011/12818]  
Judici ordinari 001307/2009-E  
De: Bancaixa.  
Procurador: Onofre Marmaneu Laguía  
Contra: Francisco Antonio López López.  
En aquest procediment de judici ordinari, seguit a instàncies de Bancaixa contra Francisco Antonio López López, s'ha dictat la sentència que té l'antecedent i la part dispositiva que, literalment, diuen així:  
«Sentència número 147/2011  
Jutge que la dicta: José María Illán Fernández.  
Data: 7 d'abril de 2011.  
Part demandant: Bancaixa.  
Advocat: Rafael Guía Llobet.  
Procurador: Onofre Marmaneu Laguía.  
Part demandada: Francisco López López.  
Objecte del judici: reclamació d'una quantitat.  
Antecedents de fet  
Primer. La part demandant esmentada va presentar la demanda origen d'aquestes actuacions en què, després d'al·legar els fets i els fonaments de dret que considerava aplicables, acabava sol·licitant que es dictara una sentència que condemnara la demandada, en virtut de la legislació aplicable a aquest cas, a pagar 3.362,41 euros; i condemnara al pagament de costes i interessos pactats produïts.  
Segon. Una vegada admesa a tràmit la demanda, es va traslladar a la part demandada, la qual no va contestar la demanda, i va ser declarada en rebel·lia. A continuació, es va convocar l'audiència prèvia on l'actora es va ratificar en la seua demanda i es va rebre el plet a prova; l'única prova que va resultar admesa va ser la de documents, i aquests ja s'havien aportat al procés sense ser impugnats; aquest tribunal dictarà sentència, sense la celebració prèvia del judici.  
Tercer. En la tramitació d'aquest judici s'han observat les prescripcions legals.  
Dispositiva  
Estime la demanda interposada i condemne la demandada a pagar la quantitat de 3.362,41 euros; més els interessos al tipus pactat des de la data del tancament del compte i la condemna a costes.  
Notifiqueu aquesta resolució a les parts, i feu-los saber que no és ferma i que en contra es pot preparar en aquest Jutjat un recurs d'apel·lació dins del termini de cinc dies des que es notifique, que haurà de resoldre l'Audiència Provincial de València.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 3705 AK EEEE AA) indicant, en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), caldrà indicar, en el camp "Concepte", el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
I atés que el demandat esmentat, Francisco Antonio López López, es troba en parador desconegut, s'expedeix aquest edicte a fi que valga de notificació de forma deguda.  
  
València, 17 de novembre de 2011.- El secretari judicial: César Manuel Barona Sanchis.